钦定古今图书集成/明伦汇编/皇极典/第241卷 > 书经 > 《皋陶谟》
## 钦定古今图书集成/明伦汇编/皇极典/第241卷 > 书经 > 《皋陶谟》

“《无教》逸欲有邦。”兢兢业业。一日二日，万几无旷。庶官
天工，人其代之。

〈蔡传〉言天子当以勤俭率诸侯，不可以逸欲导之也。〈大全〉陈氏《雅言》曰：“知万几之可畏，则必兢业以图之，而不至于以逸欲教之矣。知天工之可畏，则必择人以居，而不至于以非才旷庶官矣。”